
PARTEA OFICIALĂ | mult, spunând că pentru dânsul nu este pericol chiar 


No, 1591/1939, dacă ar fi vreo piesă slabă moraliceşte fiind bine 
pregătit. 
Caz de morală de rezolvat. Se cinta bi 
In conformitate cu $ 20 din Decretul XVI al Si- 1, Ce-i de spus pentru recreaţia aceasta ? Dar de 


nodului din 1926, toţi preoții din pastoraţie şi catecheţii | întratul în atari localuri. 


dela şcolile de orice categorie, vor rezolva în acest 2. Teatrele când pot fi frecventate, în ce împre- 
an următorul caz de morală: jurări ; bine a fâcut în cazul de faţă? 
Preotul Haralambie, voind să se recreeze, merge 3, Ultima afirmaţie cum să judecă ? 

pe câteva zile într'un oraş mare. Aci, fără lipsă prea Rezolvirea se va face în scris şi se va prezenta, 
mare, întră în crâşme după obiceiul laicilor, luând din partea tuturor celor îndatoraţi, direct Ordinariatului 
mâncare şi beutură. Dându-şi jos hainele negre, îm. | până la data de 15 lunie crt, | | 
bracă haine laice pentru a nu îi cunoscut şi merge În proximele conferințe districtuale se va discuta 
la teatru. Intrebat că pentruce merge aşa la teatru | Şi cazul de morală de mai sus, conform Decretului 


răspunde, că pentru a putea cunoaşte cuprinsul de- | VIII al Sinodului dice za din eu Be, 
rent sau îndecerit a! aiferiicioi  picae, Auaugă mii vaita, î Wiai iY9Y. 


DR .. 











Evlavia către Prea Siânta Inimă a lui Isus 


Azi. nu mai putem spune că evlavia către Prea | Bună scotea altă broşură: Ce esie, ce cere și cene 
Siânta Inimă e necunoscută la noi, ci din contra, tre- | dă Inima lui Isus. 
bue să constătăm că încet însâ sigur, Inima lui Cristos Rezultatul a îost foarte îmbucurător. Aproape în 
cucereşte tot mai multe inimi. Că a ajuns cam târziu | toate parohiile Moldovei s'a instituit Aposfolatul rugă- 
între granițile româneşti e adevărat şi că nici astăzi | ciunii; ca să nu mai pomenim de bisericile şi altarele 
nu e la locul de cinste ce-l merită, iarăşi e adevărat. | dedicate Prea Sfintei Inimi, de icoanele ei în familii. 
Dat însă timpul cel scurt în care s'a ridicat la des: | S'a văzut trebuinţa unui organ oficial al evlaviei către 
voltarea de azi, putem îi siguri că viitorul e al ei. | Prea Sfânta Inimă şia şi rămas ca atare revista »Lu- 
Intr'adevăr. Acum 50 de ani deabea se găseau câteva | mina Creştinului« dela laşi. 
rugăciuni în cinstea Prea Sfintei Inimi în cărţile de Campania de popularizare prin presă pornita în 
pietate. Cu apariția celor două reviste populare din | Moldova, a trecut Carpaţii şi a avut desiqur înrâurire 
Moldova „Lumina Creştinului“ dela laşi şi „Vieafa“, | şi în Biserica noastră română unită, în ce măsură e 
redactata de Părinţii franciscani români dela Hălăuceşti, | mai greu de stabilit. Insă Inima lui Cristos şi-a găsit 
în anul 1914, începe campania de luminare a poporu- | apostoli râvnici şi la noi cari cu cuvântul şi cu pana 
lui. Cele două edituri de mai târziu în care vor apărea | să vestească o eră de înflorire sufletească prin evla- 
revistele : Presa Bună şi Serafica işi fac o chestie | via către Inima lui Isus. Cred că nu greşesc dacă 
de cinste tipărind cărticele cu lămuriri şi îndemnuri la | afirm, că leagănul acestei mişcari a fost însăşi Acade- 
îmbrăţişarea acestei evlavii mântuitoare. Aşa în anul | mia noastră teologica din Oradea. Societatea de lectură 
1924 apare la »Seraiica« Luna Iunie închinată Prea | Si. loan Gură de Aur găseşte chiar oportun a pu- 
Sfintei Inimi de P. V. Remer şi tălmăcită în româ- | blica în anul 19260 cărticică cu titlul Cultul Prea 
neşte de P. Dr. D. Neculăeş. In anul 1936, P. fran: | Sfinfei Inimi a lui Isus. Prefaţa acestei cărţi scrisă 
ciscan Dr. Anton Bişoc dă la iveală, în aceeaşi edi- | de P. Dr. Aloisie Tăutu e surprinzătoare pentru tonul 
tură, o lucrare mult mai voluminoasă şi mai complectă | şi claritatea cu care vorbeşte despre Inima Prea Sfântă 
cu titlul Luna Inimii lui Isus. Intr” aceasta şi Presa |a lui Isus, arătând că aceasfa esfe evlavia ce ne îre- 

bue. Cărticica aceasta a ajuns acum ediţia VI-a şi nu- 
mară zeci de mii de exemplare împrâştiate pe terito- 
rul întregii provincii mitropolitane. La această cărticică 
de propagandă s'a adâugat tot prin aceeaş Societatea 
de lectură, însă cu mai puţin succes, în anul 1933, 
Acatistul Prea Sfintei Inimi, tradus din limba ruteană 
de P. Dr. G. Freza. 

Foile diecezane nu s'au prea ocupat de evla- 
via către Prea Sfântă Inimă şi e uşor de înţeles. Sub- 
iectul e nou şi mai ales că vine să ne ceară găzduire 
ca o evlavie a Bisericii Universale, însă care s'a afirmat 
puternic aiurea în haina ritului latin. Articole sănătoase 
a publicat în anii din urma „Vesfiforul“ dela Oradea 
cu titlul: O evlavie care se Impune şi Marele reve- 
lații. Blajul ne-a surprins deadreptul cu magistralele 
consideraţii ale P. Prof. D. Neda, publicate în Culfura 
Creștină de acum doi ani şi extrase apoi şi în bro- 
şură, aparte cu titlu: Foc nestâns 1937. Această bro- 
şură prilejuită în mare parte de lucrarea episcopului 
ortodox Lăzărescu, spuberă prejudecățile multor inimi 
şovăelnice în credinţă, răstoarnă argumentele găsite 
de suflete mai mult sau mai puţin raționaliste şi lip- 
site de scrupule sau deadreptul pornite împotriva a 
tot ce e catolic. Nu mai puțin hotărît s'a arătat şi ||. 
Sa Prepozitul Lugojului Dr. Neculae Brinzeu în ră- 
spunsul ce l-a dat, câţiva ani în urmă, foii Patria din 
Cluj, care a găsit de cuviinţă să se ridice de mai 


lui Isus, pentrucâ nu era după gustul unuia dintre 
scriitorii ei, pentrucă în unele locuri se îaceu. un anu- 
mit fel de rugăciuni neobicinuite în Biserica noastră 
pe care suszisul o voeşte după chipul şi asemănarea 
nu ştiu cărei instituţii mumifiate, vechi, incapabilă de 
un progres şi nu un organ viu, cu putere de prime- 


nire de asimilare şi de cucerire. De altfel această cam- . 


panie era de aşteptat şi declanşarea ei a întristat mai 
mult decât a surprins. 

Evlavia către Prea Sfânta Inimă a trecut trium- 
fătoare peste talazul jansenist şi materialist din Apuş, 
va trece şi peste piedicele ce le întâmpină în Râsări- 
tul oareşicum refractar, dar şi aceasta numai în parte. 
Căci pe când, pe ici pe colo, se murmură cu vădită 
nemulțumire, Inima lui Isus cucereşte mii şi mii de 
suflete ; preoţi şi credincioşi, Poate şi faptul că Vlădi- 
cul Orăzii Dr. Valeriu Traian Frențiu poartă cu fală 
pe stema episcopească Inima Prea Sfântă a lui Isus, a 
făcut mai îndrăzneață Parohia catedralei din Oradea, 
care încă din 1926 înalţă steagul Prea Sfintei Inimi şi 
cheamă credincioşii să se înscrie în Societatea Prea 
Sfintei Inimi, Răspunsul a îost entuziast şi sute de cre- 
dincioşi se strâng în jurul Inimii lui Isus. Catedrala 
se populează cu suflete alese cari înțeleg ca alături 
de cunoşterea şi iubirea lui Isus — scopul acestei 
evlavii — trebue să se practice dragostea către aproa- 
pele. Primirea deasă a sfintelor taine devine pentru 
toți o datorie de reparare a uitării şi a necinstei ceo 

arată alţii pentru Omul Dumnezeu. Pilda dată de pa- 
rohia Catedralei e urmată de zeci de alte parohii. Azi 
Prea Si. Inimă a lui Isus are în dieceza Orăzii peste 
40 de organizaţii cu mii de membri, iar unde acestea 
lipsesc, suplineşte pietatea particulară a credincioşilor, 
căci Icoana Prea Sfintei Inimi e aproape în toate fa- 
miliile şi multe cu prilejul misiunilor i s'au consfințit 
cu bucurie. Inima Prea Sf. a lui Isus surâde de pe 
praporii și icoanele bisericilor pe cari creştini le duc 
fericiţi in procesiune. Aşa că actualul Nunţiu Aposto- 
lic vizitând în 1937 o comună din Bihor, a fost mişcat 
de acest lucru și s'a simţit obligat să vorbească săte- 
nilor veniţi în întâmpinarea lui despre fericirea ce se 
poate gusta cinstind Inima Prea Sfânta a lui Isus. 

Clerul n'a rămas străin de mișcarea produsă de 
această evlavie, ci observând schimbarea minunată a 
vieţii creştineşti ce o produce în parohii, s'a pus în 
fruntea ei. Aproape toți preoţii diecezei Oradea au fâ- 
cut anul trecut întronarea solemnă a Inimii lui Isus 
în familiile lor. Acelaşi lucru ştiu ca l-au făcut şi mulţi 
preoți din dieceza Lugojului şi a Clujului. 

Arhidieceza Blajului, pe lângă altele, a răspuns la 
avântul comun, cu o revistă frumos redactată în Aiud 
cu titlul: /nima lui Isus, în care preoți mânuitori di- 
baci ai condeiului propovăduesc mila şi îndurările Inimii 
unuia Născut Domnului Hristos, lar dieceza Lugojului, 
unde cultul Prea Sfintei Inimi, de altfel aşa se face 
pretutindeni, se practică pe o scară întinsă ca evlavie 
particulară (către Inima lui Isus, prin Societatea de 
misiuni a editat în mii de exemplare 2 broşuri euha- 
ristice cu cari a venit de minune în ajutorul iubitori- 
lor Inimii lui Isus, cari sunt totodată şi cei mai iubi- 
tori ai Euharistiei. 

In dieceza Orăzii apoi, s'a ajuns la convingerea 
pe deplin îndreptăţită, că un cler viguros şi râvnic se 
poate mai uşor ridica sub ochii cei blânzi a lui Isus, 
în faţa Inimii lui aprinsă de iubire către oameni şi în 
edificiul Academiei teologice s'a ridicat poate cel din- 
tâi sanctuar din părţile acestea dedicat Prea Sfintei 
Inimi. Aşa că după cele citate şi aşa sumar, pentru 
un observator obiectiv, cultul Prea Sfintei Inimi poate 
fi considerat definitiv împământenit. Pentru lămurirea 
şi adâncirea lui, va trebui să se muncească mult. Pen- 
tru cristalizarea formelor rituale deasemeni. Acestea 
se vor desăvârși cu vremea şi cu iubirea. 

Deocamdată, o semnalăm cu bucurie, munca s'a 
uşurat cu mult prin apariţia în româneşte a cărţii: 
Spre regele iubirii de apostolul râvnic al Intronării P. 
Matei. E o carte de adâncire a cunoştinţelor despre 
evlavia către Prea Si. Inimă, despre persoana însăşi 
a lui Hristos Mântuitorul. Ea va face ca miile de cu- 
minecări din întâia Vineri ce se ţine în foarte multe 
locuri, să fie mai repărătoare prin râvna lor, ea va 
face ca rostul icoanelor în familii să fie pe deplin în- 
țeles, ea va face ca [ristos să fie căutat, iubit şi ur- 
mat pentru bunătatea sa mai dulce de cât a celui mai 

bun Îrate, pentru iubirea sa mai puternică decât a ce- 
lui mai iubitor tată, pentru mila cea iertătoare a sa, 
îndurată peste orice închipuire. 

Şi acum ne întrebăm : Cine va mai putea opri en- 
tuziasmul adânc al poporului simplu pentru 0 evlavie 
care îl duce deadreptul şi sigur la Isus Mântuitorul ? 
Cine va putea convinge pe preoții râvnici cari văd în 
evlavia câtre Inima lui Isus asigurată reuşita grelei 
sarcini de apostolat ce le apasă umerii, că această 
evlavie nu e pentru Biserica noastra, că nu se potri- 

veşte cu ritul nostru ? Cine mai ales va putea să strige 
că Isus n'are dreptul de aşi arăta şi de a vărsa în 
Biserica română unita şi în inimile preoților şi a cre- 
dincioşilor greco-catolici români comorile de har şi de 
înţelepciune de vieaţă şi de sfințenie dumnezeească ? 

Luna lunie este închinată Prea Sfintei Inimi a lui 
Isus de Biserica Catolică. lubitori şi cinstitori ai Inimii 
Prea Sfinte a lui Isus, sus inimile! 

Prea Siântă Inimă a lui Isus, vie împărăţia Ta! 

Il. Fr. 











Chemarea la sfințenie 


Sfântul Augustin atât de nimerit spune în trata- 
tul său despre Învățătura creştină : »Apostolul, înainte 
de ce îşi deschide gura să vorbească, trebue să-şi ri: 
dice până la Dumnezeu sufletul său însetat, pentru ca 
să expire ceea ce a respirat, sau să răspândească 
cu ce s'a umplute. Este un principiu general, anume, 
cel care are misiunea de-a împărtăşi altora lucrurile 
divine, trebue să le aibă el mai întâiu, să se îmbogăţească 
de ele, să aibă acele daruri pe cari voieşte Dumne- 
zeu să le împărtăşească sufletelor prin mijlocirea sa. 
'S. Bernard mergând mai departe, determină rolul omu- 
lui apostolic spunându-i: „Dacă eşti înţelept, fii un 
rezervor iar nu numai un canal“, E foarte adevărat, 
canalul lasă să curgă apa pe careo primeşte, fără ca 
să păstreze pentru sine nici măcar o picâtură. Pe când 
rezervorul mai înfâiu se umple, apoi, fără a se goli, 
revarsă ceea ce îi este în plus, reînoind mereu can- 
titatea, revărsare prin care face roditor câmpul udat. 
De fapt câți oameni apostolici activi, nu sunt decât 
curate canale! E constatare veche. Deja S. Ber- 
nard se plângea că: »In Biserică avem multe canale, 
dar îoarte puţine rezervoarec. 

Cât de real se exprimă S. Bonaventura când scrie. 
»După cum mama nu poate alăpta pe copilul ei decât 
în măsura în care ea însăşi se nutreşte, tot aşa preoții, 
directorii de suilete, predicatorii, catecheţii, profesorii, 
cu un cuvânt toţi aceia cari au în grija lor suflete, 
trebuie mai întâiu să asimileze materia, substanţa, cu 
care vor nutri mai apoi pe fiii Bisericii. 

Nu arareori se întâmplă că persoane cari caută 
periecţiunea în mod sincer, să îie conduse de o iluzie, 
anume, că pentru a îi sfânt, trebue să se retragă de 
fapt din lume, în tăcere şi singurătate, ori să creadă 
că numai aşa se vor sfinţi, excluzând posibilitatea sfin- 
țeniei în alte împrejurări. 

Se admite că Dumnezeu a propus multor suflete 
acest mijloc cu gândul de-a le uni cât mai strâns, ară- 
tându-le toată predilecțiunea sa. Vor rămânea de mo- 
del Părinţii din deşert, până la sfârşitul vremilor. 

Greşala, însă, stă în aceea, că se consideră unele 
împrejurări din afară ale vieţii ca singurele necesare 
pentru o existență sfântă. 


a oamenilor de acţiune 


Adevărul însă este unul, în toate împrejurările, în 
toate vârstele: sfințenia este posibilă, chemarea la 
sfinţenie e îndreptată tuturor acelora cari voiesc să o 
asculte şi primească. 

Este sfânt de fapt acela, care iubeşte pe Dumne- 
zeu, care îndeplineşte voinţa lui Dumnezeu. Un tată 
de familie, un comerciant, un cap de stat, un păstor 
de suflete, nu pot să se mântuiască dacă se separă de 
aceia cari le sunt încredinţaţi. Din contră, voinţa di- 
vină le impune această legătură cu alții, leimpuneră- 
spunderile şi grijile vieţii active; transiormă chiar şi 
ceea ce ar fi obstacol în mijloc de periecţiune. 

Oricare însărcinare pentru suflete, oricare post de 
„conducere cere părăsirea ori împuţinarea prepriilor 
predilecţiuni. Este o obligaţie izvorâtă din dreptate, 
aceea de a se ocupa de propriile însărcinări cu fot 
regretul, cu toată jertfa ce ne-o impune pentru pro- 
priile ocupaţiuni plăcute dar acum schimbate după 
voinţa divină în altele. . 

Obligaţiunea vieţii creştine ne aduce aminte că 
totul trebue să îie sfinţit prin unirea cu Dumnezeu; 
nu numai vieaţa de rugăciune, ci întreaga existenţă, în- 
treaga vieață familiară, profesională şi civilă. 

Nu este un creştin întreg, periect acela care 
recitează fidel rugăciunile sale de dimineaţa şi de seara, 
observând diferitele porunci ale Bisericii: ci este acela 
care în diferitele împrejurări ale vieţii, face să stră- 
lucească Evangelia cu virtuțile teologice ale credinţii, 
nădejdii şi dragostei, cu observarea poruncilor lui Dum- 
nezeu, cu practica sfaturilor evanghelice. 

Activitatea şi vieaţa suiletească trebuie să îor- 
meze un tot armonic, Fiecare acţiune care este o co- 
laborare cu Dumnezeu, este un izvor de sfințenie, 
Deci atât acţiunea cât şi vieaţa de rugăciune pot să 
conducă la perfecţiune. 

Acţiunea lui Dumnezeu este primul principiu pen- 
tru sfințirea omului de acţiune. Acţiunea lui Dum- 
nezeu, pretutindenea de faţă, sfințeşte întotdeauna 
pe creştinii a căror activitate este o colaborare cu asa. 

Fiecare se poate întreba: cum voiu putea eu co- 
labora cu Dumnezeu ? Răspunsul este simplu. Colabo- 
rarea mea consistă în a-mi uni voința mea cu a Sa, 

voind toi ce El voieşte şi nimic altceva; suprimând 
toate obstacolele, toate rezervele, toate defectele, toate 
imperfecțiunile care s'ar putea opune voinței sale faţă 
de mine. 

Dumnezeu cere ca să lucrăm cu el pentru cauza 
Sa şi pentru mântuirea sufletelor. Va trebui deci să 
ne interesâm de mizeriile cari apasă omenirea, de 
progresele ei, etc. 

In oricare activitate este necesară unirea cu Dum- 
nezeu, a pune acord între voința noastră şi cea di- 
vină, când am fâcut-o să nu ne pese de rezultatul 
extern. E mai sigur să ne propunem a face voința lui 
Dumnezeu, decât a-i procura mărirea. 

Să fie sigur deci omul de acţiune, că dacă s'a 
nizuit în toate, să facă voinţa lui Dumnezeu, va ajunge, 

fără îndoială, la ada=vărata şi cea mai sfânta periecţiune, 

Să aibă pururi înaintea ochilor ceea ce îi spune 
S. Toma de Aquino: »Sicut maius est illuminare quam 
lucere solum, ita maius est contemplaia aliis tradere 
quam solum contemplare«. Tot aşa, ceea ce adaugă 
pentru clarificare, P. Mateiu Crawley, marele apostol 
al întronizării Inimii lui Isus în familiile creştine: 
»Omul de acţiune (apostolul) este un potir plin până 
la margini de vieaţa lui Isus Cristos, vărsând ceea ce 
îi este prea mult asupra sufletelore. 

Unirea între vieaţa activă şi vieaţa interioară a 
produs pe cei mai mari sfinţi, a produs cel mai mult 
bine pentru suflete. Să caute deci toţi oamenii de ac- 
țiune să fie rezervoare ale harului, pentruca rezultatul 
activităţii lor să se vadă: »ca roadă să aducă«, 

Dr. Petru Suciu 














Episcopul Samuil Vulcan 


Contribuţii la o corerorare 


III. 
La Oradea 


In Aprilie 1788, Samuil Vulcan e numit canonic 
în capitlul român unit al Orăzii. Noul episcop, Ignatie 
Dărăbant, luptător iscusit pentru cauza națiunii, avea 
nevoie de oameni pricepuți în jurul său. Existau aici 
răfuieli mărunte de ordin administrativ şi economic, 
rămase moştenire dela înaintaşul ctitor, Moise Dragoş, 
întâiul episcop titular al eparhiei, care trebuiau des- 
curcate cu multă atenţie. Era, pe lângă acestea, pra- 
cesul mare al neamului, care-şi ridicase arhiva dela 
Blaj, ca să se mute la Oradea, mai aproape de capi- 
tala împărăției şi unde, în timpul acesta, se dispunea 
de mai multă trecere, o înțelegere mai clară a eveni- 
mentelor şi mai multe mijloace pentru luptă. 

Împrejurările noui politice reclamau pentru con- 
ducătorii noştri o luptă mai aspră. În 28 lanuarie 1790 
împăratul losif II, presat de evenimentele externe dă 
Revocatio Ordinalionum, prin care-şi retrage toate 
decretele sale, cu excepţia celor care priveau toleranța 
religioasă, uşurarea situaţiei iobagilor şi stârpirea abu- 
zurilor de ordin administrativ. In curând, apoi, lumi- 
natul împărat se stinge, pentru ca, după deziluziile fi- 
losoiului stăpânitor, să reînceapă istoria tristă a bru- 
talităţii nemeşilor din Ardeal asupra conducătorilor şi 
poporului nostru de jos. Vremile schimbate nu ne gă- 
siră complect nepregătiţi, căci sforțările generoase ale 
trecutului îşi vădeau rezultatele. Aveam acum şi noi 
o pătură conducătoare bine pregătită ca să răspundă 
oprimatorilor cu bărbăţie ; cu toată amploarea şi eru- 
diția necesară. Frământările vicarului dela Năsăud, 
Jon Para, ale lui losif Meheși, Chiril Țopa dela Si- 


biu şi vicarului dela Făgăraş /on /lalmaghi ; sforţările 
în aceeaşi direcţie ale lui Șincai, Petru Maior şi S$. 
Micu, urmaţi în acţiune şi de către oiițerii români din 
regimeniele de graniţă, dacă nu găsesc înţelegere în 
sufletul vlădicului gospodar, cu orizonturi strâmte, dela 
Blaj, în schimb, episcopul Ignatie Dărăbant le oferă 
sprijin şi sfat neprecupeţit.!) Petiţia poporului Româ- 
nesc din Ardeal, din 1791, care a făcut atâta vâlvă şi, 
prin prezentarea lapidară a drepturilor noastre naţio- 
nale pe pământul Daciei, a provocat atâta sânge rău 
Staturilor Ardelene şi atâtea polemici ulterioare, a fost 
trimisă la Viena de către vlădicul Orăzii. In această 
luptă perseverentă pentru o cauză mare, Ignatie Dă- 
răbant ştia preţui colaborările ; mai ales că, în calitate 
de fost vicar al Blajului, cunoscu dezastruoasa expe- 
riență ce făcu episcopul Bob prin delăturarea tuturor - 
oamenilor de seamă din juru-i, încât se ajunse până 
acolo, cu ocazia unei gaie, că un protopop binevoitor 
îl sfâtuia pe episcop să ţină pe lângă el »bărbaţi aleşi 
cari să aibă logică la cap«.?) De aceea el dă o atenţie 
deosebită recrutării membrilor din capitlul canonicilor, 
principalii şi cei mai apropiaţi colaboratori ai săi. 

In această alegere avu să înirunte, de multe ori 
amărâciuni personale şi coaliţii de interese, EI venise 
la Oradea cu uncrez — cel al generaţiei sale — lupta 
românismului pentru drepturi şi înălțare. Era nu nu- 
mai un păstor de suilele ci şi un conducător politic 
respectat al neamului său. Şi dacă aici, în episcopia 
Orăzii, organizată prin sforţările tenace ale iînaintaşu- 


1) Cf. Zenovie Pâclișanu : Luptele politice ale Românilor 
Ardeleni din 1790—92. An. Acad, Mem. Secţ. Ist. S.IW. T.I. 
p. 33—851. 

2) Petru Maior : Istoria Besearicii Românilor, Buda, 1813. 
p. 340. 

lui său şi a câtorva înțelegători, nu găsia, de multe 
ari, persoane potrivite printre bâştinaşi; pentru ţelurile 
ce şi le fixase, el făcu apel la bogatul rezervor de 
suflete, oțelite în tradiţii de lupte naţionale de mai 
multe decenii, care era Blajul. Episcopul îşi aduse la 
Oradea pe Ardelenii sâi. Se auziră împotriva lor, la 
răstimpuri, proteste din partea clerului local, ce se ve- 
dea ştirbit în drepturi, dar toate acestea înseamnă 
prea puţin față de frumoasa muncă plină de idealism 
ce avea să se desfăşoare aici, de oamenii ce-şi înţe- 
legeau rostul lor în acest post înaintat de graniţă ro- 
mânească etnică, pentru păzirea căruia îşi aduseră su- 
ficientă merinde sufletească de acasă. Aceasta e sin- 
gura notă justă de apreciere a exodului de Ardeleni 
în spre capitala Bihariei. Ei veniau să împlinească 
aici aceeași misiune de apostoli ai neamului, pentru 
care s'au deplasat mai târziu şi în' provinciile româ- 
neşti de peste Carpaţi: în Moldova şi Muntenia. 

Credem că nu strică o privire sumară printre 
aceştia. Dărăbant găsi la venirea sa în Oradea pe 
“Gheorghe Fărcaș, colaborator preţioş al episcopului 
Moise Dragoş în drumul său la Viena, pentru organi- 
zarea eparhiei din punct de vedere administrativ. Fire 
impulsivă şi capricioasă, dar în acelaşi timp un erudit, 
apreciat ca om de carle şi de suflet de pribeagul Şin- 
<ai, Fâărcaş era un om lipsit de prejudecăţi şi foarte 
accesibil idealurilor noui. De aceea privea cu simpatie 
cuceririle napoleoniene, în care vedea nu numai ope- 
raţii militare cu tendinţe imperialiste, ci, şi o mare răs- 
turnare de idei şi reparaţii adânci de ordin social, 
Fire deschisă, avu curajul să spună lucrurilor pe 
nume, din care cauză avu de. suferit multe neplăceri 
şi închisoare în mănăstirea dela Muncaci. După el ve- 
niră, în acest timp, Ștefan Klein fratele lui Samuil, 
Ion Corneli, un savant, îrate credincios în ideale lu- 
ceferilor ardeleni, Simeon Bran, om zelos în ridicarea 
neamului său, pentru care înţelegea să jerifească din 
puţinul care-l avea, Nicolae Vitez şi alţii. Urmară 
ataşări preţioase şi dintre localnici, între care trebuie 
să menţionăm colaborarea prețioasă a lui Simeon Ma- 
ghiar, harnic organizator al şcoalelor naţionale, mai 
ales în perioada iosefină şi fecund întocmitor de ma- 
nuale didactice în limba naţională.!) 

Să mai pomenim apoi drumurile pribegilor Arde- 
leni, cari, în faţa vremilor schimbate, năpăstuiţi de 
stăpânire şi de ai lor, se sufocau acasă şi de aceea 
căutau locuri noui de-de maniiestare, în centre mai 
potrivite pentru orizonturile lor culturale şi ştiinţiiice, 
mai ferite de pasiuni şi răzbunări cu tâlc. O pâine 
săracă, muncită din greu, le oferia Crăiasca Tipografie 
din Buda. Pentru o treabă ce reclama cunoştinţe po- 
liglote şi orizonturi enciclopedice, dar plătită atât de 
sgârcit, erau foarte potriviţi oamenii aceştia, ce nu 


1) Activitatea lui vezi: V. Bolca: Şcoala Normală Ro- 
mână Unită din Oradea 1934, pag. 23-—32. 

mai aveau ce să piardă şi cari nu mai aveau decât 
o dorință, să trăiască cinstit, după truda lor. 

Şi nu ne trebuie decât puţină fantezie pentru a 
contura un duios tablou al vremilor trecute, când în 
seri târzii, după sosirea diliginței dinspre Ardeal sau 
deia Buda, în jurul mesei îrugale a episcopului, de- 
prins cu regimul de post din mănăstire, să vedem gru- 
paţi câţiva sîetnici iniţiaţi în rosturi serioase, alături 
de oaspeţi bătuţi de drumuri, ce abia şi-au scuturat 
praful lungilor şi obositoarelor călătorii, cum tâlcuiesc 
în fraze măsurate planuri mari, cu sorți de izbândă 
aproximativă. Mai apoi, când episcopul se retrage în 
chilie cu gândurile sale pentru odihnă, vorbele încep 
să curgă mai liber. Un Şincai, cu temperamentul său 
tumultuos şi îranc, ori Klein cu vorba domoală şi îan- 
tezie reţinută, lămuresc lucruri de acasă, oprimări şi 
brutalităţi rafinate din oropsitul Ardeal şi 'n încrunta- 
rea sufletelor se croiesc planuri temerare de către 
bieţii iloţi ai condeiului şi gândurilor rare, pe care nu 
le vor vedea înfăptuite niciodată. Şi cei din jur ascultă 
cu sfințenie, pentru ca să se trezească, a doua zi, în 
aceeaşi mizerie morală şi materială. 

In mediul acesta veni, în anul 1792, Samuil Vul- 
can, care după terminarea studiilor mai rămase, până 
la data aceasta, la Lemberg, în calitate de vicerector 
al Seminarului. A fost chemat acasă de către episcopul 
cu griji mari şi mărunte, cărora nu le mai găsia ca- 
păt. şi de aceea simţia nevoia unui priceput administra- 
tor şi om cu măsură în fapte. ina a 

Sunt oameni cari acționează după inspiraţia mo- 
mentului şi faptele lor se pierd în şuvoiul bogat şi 
prolix al vieţii. Alături de aceştia trăiesc cei aleşi, cari 
triând năzuințele vremii, caută să le subordoneze idea- 
lului ce-l nufresc în suflet şi prin aceasta îşi crează 
orbita lor proprie de vieaţă ; devin cenire de gravita- 
țiune. In urmă-le rămâne un punct luminos de activitate, 
care le poartă faima peste veacuri. Dintre aceşti în- 
zestraţi ai sorții a făcut parte şi Samuil Vulcan. Fi- 
gură impunătoare, cu trăsături severe şi gesturi disci- 
plinate, încununată de aristocrația unei culturi bogate, 
om cu solide resorturi de ordin moral, noul canonic 
vădi, încă la începutul activitații sale că ştie să apro- 
pie şi să distanțeze atunci când se simţia trebuinţă. 

V. Bolca 











— Miniştrii Români la S. Părinte. Atât d. Gri- 
gorie Gafencu, ministrul nostru de externe cât şi d. 
Mitiţă Constantinescu ministrul economiei naţionale, 
în timpul şederii lor la Roma, au ţinut să facă vizite 
de omagiu Sfântului Părinte Papa Pius XII şi Em. 
Sale Card. Maglione, Secretar de Stat. Miniştrii noştrii 
au fost primiţi la Vatican cu tot fastul cuvenit înaltei 
lor slujbe. Audienţele au decurs în cea mai perfectă 
cordialitate. D. Grigorie Gafencu a fost distins ca Ma- 
rele Cordon Pius IX. 

Pelerinajul nostru 


Pelerinajul la Sanctuarul Antonian din Drăgeşti 
numai atunci îşi va avea rodul aşteptat, când se va 
face cu dispoziţiile cuvenite. 

E lucru cunoscut, că pelerinajul trebue să fie mai 
întâi o faptă de credință, să pornească dinir'o convin- 
gere adâncă, luminată, că trebue să ne mărturisim şi 
pe dinafară credinţa sfânta în Isus Cristos, în sfânta 
lui Biserica şi în puterea sfinţilor săi. 

Deci vom pleca în pelerinaj nu cala o petrecere 
profană, ci reculeşi şi tăcuţi, Mai mult, ne vom lăsă 
cuprinşi de o evlavie adâncă şi ne vom ruga şi pe 
drum, chiar dacă nu mergem în procesiune cu praporii 
în îrunte. Pelerinajul are şi un scop de ispâşire, drept 
aceea chipul cel mai potrivit de a-l face e să-l facem 
plecând pe jos în procesiune în grupuri mari chiar 
dacă ne coasta trudă mai multă. Un grup de pelerini 
care trece cântând şi rugându-se pe lângă că e totdeauna 
o frumoasă mărturisire dd credință şi o încurajare 
pentru cei slabi în convingerile religioase e şi un spec- 
tacol împresionant de pocăință. Cântecele ar trebui 
pregătite din vreme, aşa casă le cânte cu toţii. Pen- 
tru pelerinajul de la Drăgeşti, ar fi de dorit ca toțisă 
ştie cânta imnul sfântului Anton publicat şi pe note 
în cartea Făcătorul de minuni. Pelerinajul e totdeauna 
întovărăşit la Drăgeşti cu îndulgenţă plenară, ori de 
câte ori se vizitează biserica şi se spun 6 7afă/ No- 
siru, Născătoare. şi Mărire. Se cere deci o dispoziţie 
deosebită a sufletului şi aceasta se dobândeşte prin 
reculegerea şi mortificarea din timpul călătoriei făcută 
pe jos; dar mai ales prin mărturisire şi cuminecare 
care se va face neapărat. Părinţii călugări stau la di 
spoziția credincioşilor zi şi noapte în zilele de peleri- 
naj pentru aceste taine. 

Pentru a avea timpul necesar şi aş îace toate 
aceste în linişte şi cu pietate, creştinii cei râvnici vin 
din ajun la mănâstire, Aşa au putinţa de a se ruga 
şi a face vizite toată noaptea. E într'adevăr foarte 
mişcător să vezi toată noapiea biserica luminată şi pe 
credincioşi cu preoții în frunte în rugăciuni de stă- 
ruință, în jurul icoanei Sfântului Minunilor. După o 
noapte de închinare, desigur că sfântă cuminecare se 
va face cu dispoziţiile cerute şi sfintele liturghii se vor 
asculta deasemenea. 

În sanctuarul Sfântului Anton se pot primi bine- 
cuvântări speciale pentru bolnavi, mai ales cu moaş: 
tele lui făcătoare de minuni. Un preot stă mereu la 
dispoziţia credincioşilor; să nu uite credincioşii nici de 
această binefacere, Aceia cari doresc să-şi asigure 
ajutorul Siântului, plătesc şi sfinte liturghii cari săvâr- 
sindu-se în biserica lui, nu se poate sâ nu fie ascul- 
tate de Dumnezeu. Se lasă deobiceiu şi o pomană pen- 
tru nevoile bisericii, a mânăstirii, a săracilor tot în 
vederea asigurării reuşitei pelerinajului. 

Peste tot aşa dar, pelerinajul trebue să fie o măr- 

turisire a credinței, o întărire a nădejdii, o înflăcărare 
a dragostei noastre către Dumnezeu și către cele 
sfinte, o operă de pocăință şi un prilej de îapte creşii- 
neşti ; Sfântul Anton să ne ajute să-l putem face în 
anul acesta mai bine decât altădată. 

Data pelerinajului este 17 şi 18 lunie. Să ne-o în- 
semnăm bine. P.L. Gâr. 











Papa lui Don Bosco 


Este, fireşte, Pius Xl. In toamna anului 1883 re- 
gretaiul Papă, atunci preot tânăr, vine să vadă pe 
renumitul întemeietor al Salesienilor. Tânărul preot se 
simte jenat în faţa venerabilului întemeietor că un 
protejat al său îugise dela ucenicie. Fl spune că fuga 
şi toată purtarea lui nu dă dovadă de mare deşteptă- 
ciune şi că n'are'să se aleagă nimic de el în vieaţă. 
— Dinpotrivă ! observă Sfântul, eu găsesc îngenioasă 
fuga lui. Micul fugar o să facă treabă. — Proorocia 
lui s'a împlinit. Fiind S. Bosco foarte ocupat, n'are 
răgaz să-l conducă pe tânărul preot Achille Ratti şi 
să-i arate întreg Institutul Salesian. li spune numai 
să se simtă ca acasă. Viitorul Papă se interesează 
în deosebi de tipografii şi de legătorii de cârţi. Le 
găseşte minunate. La masă, își arată uimirea. »Să 
ştii bine, dragă părinte, Don Bosco ţine să îie în 
fruntea propăşirii.» — îl lămureşte Stântul. Acesta ii 
mai face şi alte. destăinuiri. Odată, pe vremuri ar îi 
voit şi el să se ocupecu studii de istorie bisericească 
dar, găsind că n'are destulă fineţă, deşteptăciune şi - 
memorie, renunţă la aceste studii. 

La o altă masă, povesteşte Pius XI mai târziu, 
unul din fiii lui Don Bosco se plânge de felurite şicane 
şi greuiăţi ce i se fac de anumiţi inspectori în Sicilia. 
Ca să-și încurajeze fiul, acesta-i spune: „Adă discret 
la cunoştinţa celui' cu pricină că Don Bosco are mână 
lungă !“ In adevăr el are mână foarte lungă. Prin 
fiii săi, el lucrează acum pe tot globul. Unul din co- 
laboratorii săi este şi Pius XI. Din 1922 până în 1939, 
el le întreeşte terenul de activitate. Prin bunăvoința 
lui 20 de fii Salesieni de ai lui Don Bosco sunt ridi- 
cați la treapta episcopală. Unul, cardinalul Hlond, este 
chiar mitropolitul-primat al Poloniei. Tot Pius XI în- 
credinţează  Salesienilor catacombeie S. Calixt din 
Roma pentru explorări arheologice.  Cinstea cea mai 
mare şi-o țin ei prin faptul că lor li s'a încredinţat 
conducerea tipografiei Vaticane. Astfel ei contribue di- 
rect la răspândirea în lumea întreagă a gândului şi 
voinței S. Părinte, Nu înzădar un timbru postal ti- 
părit în 1936, cu prilejul Expoziţiei Presei Catolice 
din Vatican, reprezintă pe S. Bosco alături de S$. 
Francisc de Sales, patronul ceresc a! scriitorilor creştini. 

(i9) 

















— Sanctuarul din Pompei. Duminică, în 7 Mai 
a. c. a avut loc cu nu fost deosebit consacrarea no- 
ului sanctuar al Fecioarei Sfântului Rozar la Pompei. 
Actul consacrării ia săvârşit, din încredințarea Siân- 
tulvi Părinte, Em. Sa Card. Luigi Maglione, Secretarul 
de Stat al Sanctităţii Sale. 

— Reuniunea S. Maria Maica Domnului din 
Beiuş şi-a ținut adunarea generală la 25. 3. 1939. Din 
darea de seamă făcută cu acest prilej rezultă că Secţia 
Euharistică a organizat un mare numâr de spovedanii şi 
împărtăşanii, mai ales în întâia Duminecă a fiecărei 
luni, iar în cea dintâi Vineri binecuvântări euharistice. 
Secţia Apologetică împreună cu AGRU-I a organizat 
în Duminecile Păresimilor câte o serie de predici-con- 
_ ferenţe pe care acum de multă vreme le rosteşte Păr. 
Dr. N. Flueraş, directorul liceului S. Vulcan. Secţia Cari- 
tativă a distribuit diferite ajutoare materiale (alimente, 
combustibil, veşminte) în preţ de 6.254 lei. Secţia pa- 
tronajului a purtat grijă de fetele lipsite de sprijin şi 
ajutor şi îndrumându-le să dobândească locurile cele 
mai potrivite pentru ele. Secţia paramentelor s'a în- 
grijit de vesmintele bisericeşti, cheltuind cu reparaţii 
257 lei, şi rămânându»i încă 1114 lei. Secţia pentru 
înfrumseţarea Bisericii a ţinut în bună rânduială stân- 
tul lăcaş, precum şi grădiniţa ce-l împrejmueşte, pro- 
curând diferite obiecte în valoare de 1490 lei. Secţia 
cimitirului a îmbogăţit în 1938-9 cimitirul local cu o 
frumoasă cruce, ridicată cu cheltuiala răposatului De- 
metriu Mureşan şi pictată de d. Prof. 1. Buşiţia. — 
Laudă deosebită merită harnicul comitet de doamne 
de sub corducerea d-nei Elena Dr. Bozac, care se în- 
“truneşte în fiecare lună odată pentru a lua parte la 
lămurirea câte unei probleme religioase, de pildă : Ca- 
racteristicele creştinului catolic ; Naționalismul catolic ; 
Purgatorul ; Indulgenţele; Admite-se la botez naş de 
altă credinţă ? Poate-se căsătorie cu un divorțat ? etc. 
Precum vedem activitatea harnicei Reuniuni e, în atâ- 
tea privințe, pilduitoare deşi ea e încă departe de a 
fi atins toate scopurile. 


— Congresul Euharistic naţional francez. In 
zilele de 4—7 Mai a. c. a avut loc cel de al XII-lea 
Congres Fuharistic naţional francez la Alger, presidat 
de Legatul Papal, Em. Sa Card. -Verdier al Parisului. 
Zeci de mii de pelerini au luat parte în îrunte cu au- 
toritățile şi reprezentanţii guvernului francez. Legatu- 
lui Papal i s'a făcut o strălucită primire, La încheiere, 
Duminecă, Siântul Părinte Papa Pius XII a rostit la 
radio un părintesc mesagiu de pace, elogiind, între 
altele, străduințele de pace pe care le face Franța 
creştină contimporană. 


— Săptămâna orientală la Minchen. Bava- 
ria are o activă »Catholica Unio«. Ea întreţine cole- 
giul S. Andrei şi tipăreşte acum de patru ani revista 
trimestrială »Der christliche Orient in Vergangenheit 
und Gegenwarte, Nr. 2 din 1939 raportează asupra 
săptămânii pentru unirea bisericilor (18—25 Ianuarie). 
implinindu-se în acest an cinci veacuri dela sinodul 
unionist din Florenţa (1439), interesul pentru aceste 
probleme a îost extraordinar. Nici un loc nu eraliber 

în biserica dela Carmel, unde s'au tratat aceste sub. 
iecte: 1. Unirea, ca idee centrală a vieţii omeneşti; 
2. Cauzele neunirii ; 3. Unirea Grecilor în sinodul din 
Lyon (1274); 4. Unirea Grecilor în sinodul din Florenţa 
(1439); 5, Convertirea Ucrainei la catolicism. Unirea 
dela Brest-Litovsk; 6. Mucenicul Uhbirii: S. Andrei 
Bobola S$. 1.; 7. S. Iosafat, arhiepiscop şi mucenic al 
Uairii ; 8. Încercări de unire în prezent — În această 
săptămână de trei ori s'a oficiat liturghia S. loan Chry- 
sostom. S'a mai vorbit despre mănăstirile dela Athos, 
despre spiritul şi forma monahismului oriental, despre 
răspândirea liturghiei răsăritene în Apus. Colegiul a 
fost vizitat în acest timp de P. S. Sa Bucys, episcop 
unit din Kaunas (Lituania), 


— „Der christliche Orient“, excelenta revistă 
unionista de sub direcţiunea R. P, Dr Crysostomus 
Baur O, S. B. aduce în Nr. 2 din 1939 la pag. 56— 
61 un articol al păr. canonic |. Georgescu despre 
»O turmă şi un păstor«, cartea convertitului arhim. 
T. Bonteanu. După »Schânere Zukunit« din Viena, 
această revistă dela Miinhen (Bavaria) e a doua care 
se ocupă de istoria acestui suflet românesc. Tot în 
acest Nr. (pag. 62) e o elogioasă notă despre ediţia 
cea nouă a anchetei privitoare la Bisericile româneşti. 

* 


Același articol, cu mici modificări, e tipărit şi în 
L'Osservatore Romano (13. 4 1939 pag. 2) sub titlul: 
»Un ovile ed un pastorec, | 

— Când se convertesc Evreii. Din motive 
cunoscute s'a pornit un curent de convertire a Evre- 
ilor la catolicism. Biserica noastră îşi deschide, fireşte, 
cu bucurie uşile pentru toţi cei ce din convingere vin 
să-şi caute mântuirea suiletului la noi. Dar ea trebue 
să fie cu luare aminte. De aceea nu grăbeşte să bo- 
teze pe toţi cari îşi cer întrarea în sânul ei. Fa reco- 
mandă stăruitor preoţilor să examineze: 1 întenţi- 
unea candidatului de botez; 20 temeinicia cunoştinţe- 
lor sale catehatice ; 3% practica exerciţiilor de pietate 
din timpul catecumenatului. Din motivele amintite, tim- 
pul de pregătire pentru botez — exceptând cazuri 
grave (primejdie de moarte etc.) — episcopatul catolic 
al Poloniei l-a fixat la o jumătate de an (6 luni). Pen- 
tru controlul catecumenilor trebue să se întroducă o 
carte specială, sub îngrijirea unui preot. Femeile pot 
fi catehizate şi de călugărițe. Numai când pregătirea 
e deplină, se poate cere episcopiei să încuviinţeze 
sfântul botez. In cererea adresată episcopiei trebue să 
se arate precis: cât timp a durat pregătirea? cine'a 
condus-o ? gradul de cunoştinţe catehetice ? zelui în 
exerciţiile de pietate ? 


AVIZ 


La liceul de fete a călugărițelor »Sf. Ursula« din : 
Oradea, cu drept de publicitate pentru 8 (opt) clase 
şi cu limba de predare română, se va ţine examenul 
de admitere în cl. | în 22 şi 23 lunie a.c. Actele o- 
bişnuite se primesc până la 21 lunie. Direcfiunea. 

APEL. 


Către catolicii tuturor ţărilor. 


In Enciclica sa: »Caritae Christi compulsi« regre- 
taiul Papă Pius XI fâcea apel în mod solemn la toţi 
catolicii zicând: Pe toţi îi conjurăm în numele lui 
Dumnezeu ca toţi să se unească într'o armată puter- 
nică şi strâns unită în contra cetelor neleguite ca să 
salvâm omenirea.« 

Aceasta era dorința fierbinte a marelui Papă. Ea 
nu a îost împlinită încă ci a rămas ca şi testamentul 
lui care trebue neapărat dus la îndeplinire. 

Cei fără Dumnezeu şi anticriştii de toate nuanțele 
s'au răspândit peste întregul glob pământesc pentru 
a-l descreştina. Ei au declarat războiu creştinătăţii 
până la distrugere, vorbesc chiar de pieirea creştinis- 
mului. Şi de fapt în zilele noastre descreştinarea ome- 
nirii progresează în mod rapid. 

A sosit ceasul ca şi creştinii să se unească şi să 
dea mâna din ţară în ţară, ca astfel formând o sin- 
gură armată puternică să apere împărăţia lui Cristos, 
s'o întărească şi s'o răspândească, 

Pentru acest scop a fost convocat 

al VI-lea Congres Internaţional „Cristos Rege“ 
la Ljubljana în Jugoslavia între 25 și 30 lulie 
1939. 

El este menit să întrunească pe catolicii tuturor 
neamurilor, atât pentru a cerceta serios situaţia ac- 
tuală cât şi pentru a căuta mijloacele şi câile cele 
mai apte în vedere reînorii creştineşti,. şi totodată să 
dea prilej la manifestaţiuni grandioase în onoarea lui 
Cristos Rege. 

Porunca timpului : „Renaștere creştinească“ este 
subiectul atât de bine ales al Congresului. 

Trei zile vor fi închinate consfătuirii serioase, în 
care îndrumătorii acţiunii catolice, fie preoţi, fie mi- 
"reni, să-şi împărtăşească deschis şi sincer gândurile 
şi dorinţele. 

Ultimele două zile vor aduce de pretutindeni mul- 
țime imensă de popor pentru maniiestaţiuni impună- 
toare şi publice. 

Catolicii tuturor popoarelor, care - își dau seamă 
de seriozitatea timpului şi vor să conclucreze la reîn- 
creşiinarea omenirii, sunt invitaţi cu dragă inimă la 
Congres. 

Avem acum un nou Papă, care nutreşte aceleaşi 
dorințe pentru împărăţia lui Cristos ca şi fericitul său 
- predecesor. Vrem să-i pregătim o bucurie la începutul 
pontificatului său, prin aceea că ne unim la luptă şi 
la muncă fără preget pentru împărăţia lui Cristos, şi 
prin aceasta voim să întemeiem o nouă eră de înîlo- 
rire pentru creştinism. 


Comitetul Internaţional! 
al 
Congreselor „Cristos Rege". 

V. Cristian, Paladinul păcii. Vieota şi doclrina Papei Pius 
XI. Cu o prefaţă de Exc, Sa Andren Cassulo, nunțiu aposto- 
lic. Bucureşti, Farul Nou, 1939. In 80, 368 pagini, preţul 90 lei. 
E intâiul volum mai considerabil închinat vieţii şi activi.. 


tăţii unui Papă în publicistica românească. Detunctul pontit a 
meritat această cinste. In afară de concordat, lui i se datoresc 
atâtea opere grandioase : reşedinţa şi seminarul catolic din Bu- 
cureşti, nunţiatura apostolică (palatul ei), institutele noui dela 
Blaj, catedrala şi reşedinţa episcopiei unite din Cluj, noua 
episcopie unită a Maramureşului cu reşedinţa la Baia Mare 
etc. Unde rămân pelerinajele care nici odată în trecutul bise- 
ricesc al Românilor n'au fost mai număroase şi mai împună- 
toare ca în zilele lui? Dar neuitatele lui alocuţiuni care toate 
începeau cu caracteristicele cuvinte: Români—Romani ! 

Lucrarea de faţă dă pănă aproape toată vieaţa şi activtatea 
lui Pius XI, dela leagănul său din Desio până la mormântul 
din San-Pietro, în 22 capitole. Are şi un apendice (alegerea de 
papă, bibliografie, tablouri sinoptice din vieaţa şi activitatea 
lui, apoi lista papilor după „Annuario Pontificio“), precum la 
început, înainte de prefaţă, reproduce şi cele patru splendide 
epitaie latineşti de pe mormântul lui. Chiar dacă anumite capi- 
tole în deosebi cel privitor la Pius XI şi Românii ar îi putut 
fi mai bogat, mai înteresant, mai călduros chiar, totuşi trebue 
să recunoaştem că el e indispensabil cărturarilor noştri. Nu 
poate fi intelectual, nu poate fi preot în deosebi care să nu fie 
mereu nevoit a consulta când un capitol, când altul din această 
bogată lucrare, 

Reţinem din îrumoasa scrisoare prefaţă a Exc. Sale An- 
drea Cassulo, aceste rânduri mişcătoare: „La 10 Februarie, 
când sunetul trist al clopotelor din Roma trimiteau în lumea 
catolică vestea tristă a morţii Părintelui Obştesc, s'ar fi zis că 
o umbră sa aşternut peste toate naţiunile... Apoi: Voi, Ro- 
mâni, cari mereu v'aţi îndreptat inima şi gândul spre Roma, 
maica voastră, v'aţi dat seamă că aţi pierdut, în Augustul Pon- . 
tif, pe marele binefăcător care v'a dat aşa de multe şi lumi- 
noase dovezi de dragoste“. 

Mângâierea în această durere ? „Siguranţa de a găsi în 
el un mare protector în Cer“, precum şi faptul că succesiunea 
sa a revenit celui mai vrednic slujitor al său, Card. Secretar de 
Stat Eugen Pacelli, acum S. Sa Papa Pius XII. Tolle, lege. 


A. P. Bănuţ, Oameni de ispravă. Sibiu. Editura 
Traiană“, 1939 208 pag. în-8, preţul 85 Lei. 

Autorul, d. Aurel Paul Bănuţ, e bine cunoscut de publicul 
ardelean. Unde nu s'a reprezentat monologul D-Sale comic 
„Achim Filărul“ şi alte monoloage şi piese? Căci D-Sa e un 
„Tausendhiinstler*“, după propria definiţie: director de teatru, 
de scenă, regizor, actor, instructor de diletanţi, conierenţiar 
festiv, propagandist naţional-cultural (acestea înainte de răz- 
boi) ; iar de atunci: prefect în vreo câteva rânduri, director 
de uzine, magistrat, primar ; în sfârşit, în clipele de răgaz: 
scriitor-artist. Frumoase, nepreţuite daruri. Dovadă de aceste 
alese daruri, mai ales de cele arătate în urmă sunt aceste stră- 
lucite pagini care încep cu scrisorile (7) lui Aron Pumnul adre- 
sate tatălui său, judecătorul Paul Bănuţ şi sfârşesc cu capti- 
vantele amintiri despre profesorul de artă dramatică, o glorie 
a scenei româneşti, C. 1. Nottara. Sunt câteva care interesează 
figuri din istoria bisericească şi culturală contemporană: Au- 
gustin Bunea, Viaicu, Maramureşenii, A. Volleanu, P. Liciu, 
T. Perţia, |. P. Reteganul, mitropolitul Vasile* Suciu etc. Ca- 
racteristică e discuţia dintre dd. Lupaş-Ghibu cu regretatul V. 
Suciu la masa decedatului acum şi el, episcop Nicolae Ivan. 
Reţinem din această discuţie că unica deosebire reală între 
ortodocşi şi uniţi e papalitatea, în privința căreia, fireşte, nu 
încape îndoială, fiind de instituţie divină. Cetitorii vor urmări 
cu interes viu şi mereu în creştere aceste pagini minunate. Mai 
ales că o parte însemnată din venitul curat e destinată Cămi- 
nului cultural din Ocna-Sibiului. (ig) 


Coriolan Tămăian 


„Dacia 





Redactor : 


O BCU CLUJ 


